armvectores/hy_wikipedia_2023 huggingface dataset:
Դենզել Վաշինգտոն

Դենզել Վաշինգտոն (անգլ.՝ Denzel Washington, դեկտեմբերի 28, 1954(1954-12-28)[…], Մաունթ Վերնոն, Վեստչեստեր շրջան, Նյու Յորք, ԱՄՆ), ամերիկացի դերասան, կինոռեժիսոր և կինոպրոդյուսեր։
Խաղացել է 50-ից ավելի ֆիլմերում, ստացել է 50-ից ավելի կինոմրցանակ, այդ թվում 2 Օսկար, երկրորդ պլանի լավագույն դերասան («Փառք») և Օսկար լավագույն դերասանի համար («Մարզումների օրը»), դառնալով 2 Օսկար ստացած միակ սևամորթ դերասանը։


== Կենսագրություն ==
Ծնվել է 1954 թվականի դեկտեմբերի 28-ին ԱՄՆ-ի Նյու Յորք նահանգի Մաունտ-Վերնոն քաղաքում։ Տղային իր հայր-քահանայի պատիվն էին համարում։ Դենզելը ընտանիքի երեք երեխաներից միջնեկն էր, իր մայրն աշխատում էր գեղեցկութայն սրահում, և նա պատանեկության տարիներին, այնտեղ որպես վարձկան, օգնում էր մորը։ Դպրոցն ավարտելուց հետո ընդունվեց Նյու Յորքի Ֆորդեմյան համալսարան, որտեղ սկզբում սովորում էր բժշկություն, հետո կենսաբանություն, հետո տարվեց լրագրությամբ, և վերջապես, հետաքրքրվեց թատրոնով, ավարտեց 1977 թվականին լրագրողի բակալավրի աստիճանով։ Դրանից հետո ընդունվեց Սան Ֆրանցիսկոյի Ամերիկյան կոնսերվատորիան։ Մի տարուց նա եկավ Նյու Յորք, սկսեց նկարահանվել հեռուստատեսային ֆիլմերում և դադարեցրեց ուսումը կոնսերվատորայում։


== Ծանոթագրություններ ==
Շապոկլյակ

Անվան այլ կիրառումների համար տե՛ս՝ Շապոկլյակ (այլ կիրառումներ)Շապոկլյակ (ֆր.՝ chapeau claque) (chapeau [շապո]՝ գլխարկ և claque [կլակ] (կարդացվում է՝ կլյակ)՝ շրպպոցով հարված, ափով հարված), տղամարդու գլխարկ, ցիլինդրի տեսակ, նրա յուրահատկությունը ծալվելու մեջ է։ 
Ծալվող, հավաքվող գլխարկ է, որը նաև կոչվում էր մեխանիկական գլխարկ։ 1825 թվականին գլխարկագործ Ժիբյուն ստեղծում է գլխարկի այս ձևը, որ սկզբնական շրջանում կոչվում էր ստեղծողի անունով։ Որոշ ժամանակ անց սկսեցին կոչել «շապոկլյակ»։ Ծալելու համար հարկավոր էր միայն հարվածել վերևից։ Շենքերում գլխարկը ծալում և դնում էին թևի տակ։ Մինչև 1914 թվականը այս գլխարկը պարահանդեսային հանդերձանքի մաս էր։ Առաջին համաշխարհային պատերազմից հետո գլխարկը դուրս եկավ օգտագործումից։
Քվեբեկի ֆրանսերենի բարբառով chapeau-claque եզրը մինչև այժմ օգտագործվում է chou-claque եզրի հետ համատեղ։


== Հետաքրքիր ==
Էդուարդ Ուսպենսկու գրքի հերոսուհին կրում է Շապոկլյակ անունը իր կրած գլխարկի պատճառով։ Շապոկլյակը նաև Էդուարդ Ուսպենսկու ստեղծագործությունների հիման վրա նկարված «Կոկորդիլոս Գենա», «Երկնագույն վագոն» և «Շապոկլյակ» մուլտֆիլմերի հերոսներից է։


== Աղբյուրներ ==
Վ․ Ա․ Ռուսանով, Հնագույն հագուստի հանրագիտարան (ռուս.)
Журнал «Наука и жизнь» № 11 1985 года. (ռուս.)
Շապոկլյակի պատմությունը Archived 2015-07-29 at the Wayback Machine. (անգլ.)
Ֆուտբոլային լիգայի գավաթ 2000-01

Ֆուտբոլային լիգայի գավաթ 2000-01, Ֆուտբոլային լիգայի գավաթի 41-րդ խաղարկությունն է, որում հաղթեց «Լիվերպուլ» ֆուտբոլային ակումբը։
(1181) Լիլիթ

(1181) Լիլիթ (անգլ.՝ Lilith), աստերոիդ աստերոիդների հիմնական գոտում։ Հայտնաբերվել է 1927 թվականի փետրվարի 11-ին Վենիամին Ժեխովսկու կողմից Ալժիրում և անվանվել է Լիլի Բուլանժեի՝ ֆրանսիացի կին կոմպոզիտորի պատվին։
Միջին հեռավորությունը Արեգակից կազմում է 2,662458 ա. մ., առավելագույնը մոտենում է 2,1395 ա. մ. հեռավորության վրա և հեռանում 3,1854 ա. մ.։ Արեգակի շուրջ մեկ ամբողջական պտույտ է կատարում 1586,8 երկրային օրվա ընթացքում, իր ուղեծրով շարժվելով միջինում 0,226872 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1181) Լիլիթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մ.թ.ա. 103


== Դեպքեր ==


== Ծնունդներ ==


== Մահեր ==
Ճառընտիր (5406)

Ճառընտիր (5406), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5406 թվի տակ։ Ձեռագիրը գրվել է 15-րդ դարում Խաչատուր քահանա գրիչի կողմից։ Ստացողը եղել է Ներսես քահանան։ Գրված է թղթի վրա, որը ունի 27x18 չափս։ Ձեռագիրը կազմված է 367 թերթից։ Գրված է երկսյուն, բոլորգրով։ Կազմը` կաշեպատ տախտակ, աստառը՝ սպիտակ կտավ։ Հիշատակարաններ գրչի՝ 14բ, 21ա, 44ա, 63ա, 123բ, 212ա, 322բ, 350բ և այլուր, հետագայի՝ 21ա, 60ա, 173բ, 188ա, 235ա, 291ա, 350բ և այլուր (16-րդ դար)։


== Բովանդակություն ==
Ճառք, Խրատք, Ներբողեանք (Գր. Սքանչելագործ, Եփրեմ Ասորի, Յովհ. Ոսկեբերան, Եղիշէ, Յովհ. Մանդակունի, Սրերիանոս, Սարգիս Շնորհալի, Յակ. Սրճեցի, Թէոփիլոս, Զաքարիա կթղ., անանունք)։
Պատմութիւնք Աստուածածնի, Քրիստոսի, Յովհ. Մկրտչի, Անտոնի անապատականի, Կիրաոսի և Յուղիտայ, Թէոդոսի թագաւորի, Մանկանցն Եփեսոսի, Գր. Ակռականդացւոյ, Չարչարանացն Քրիստոսի։
Վարք և վկայավանութիւնք։
ՅԱւետարանաց մեկնութեանց Յովհ. Ոսկեբերանի։


== Ծանոթագրություններ ==
Տյոպլայա (այլ կիրառումներ)

Տյոպլայա։

Տյոպլայա (Չարիշի վտակ), գետ Ռուսաստանում, հոսում է Ալթայի Հանրապետությունում։
Տյոպլայա (Չարդիմայի վտակ), գետ Ռուսաստանում, հոսում է Ալթայի Հանրապետությունում։
Տյոպլայա (Կամենկի վտակ), գետ Ռուսաստանում, հոսում է Ալթայի Հանրապետությունում։
Տյոպլայա, գետ Ռուսաստանում, հոսում է Ալթայի Հանրապետությունում։


== Տես նաև ==
Տյոպլայա (Գյուղ)
Տյոպլայա (Փոքր գետ)
868

868 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 868 թվականն է, 
IX դարի 68-րդ տարին։


== Դեպքեր ==


== Ծնունդներ ==


== Մահեր ==
Գայոկ (այլ կիրառումներ)

Գայոկ, կարող է վերաբերել՝

Գայոկ - գյուղ, Ուկրաինայի Կիրովոգրադի մարզի Ալեքսանդրիայի շրջանում
Գայոկ - գյուղ, Ուկրաինայի Սումիի մարզի Սումիի շրջանում
Պուիատու (գյուղ, Պեռստի շրջան)

Անվան այլ կիրառումների համար տե՛ս՝ ՊուիատուՊուիատու (էստ․՝ Puiatu), գյուղ Էստոնիայի Վիլյանդիմաա նահանգի Պեռստի շրջանում։
2011 թվականի տվյալներով գյուղում բնակվում էր 220 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նուրուօսմանիե

Նուրուօսմանիե մզկիթ (թուրքերեն՝ Nuruosmaniye Camii), 18-րդ դարի մզկիթ, որը գտնվում է Ստամբուլի Չեմբերլիթաշ հրապարակում։

Մզկիթի կառուցումը սկսվել է 1748 թվականին (այլ տվյալներով 1749 թվականին) սուլթան Մահմուդ I-ի հրամանով և ավարտվել 1755 թվականին՝ Օսման սուլթանի կառավարման ժամանակ։ Մզկիթը կառուցվել է բարոկկո ոճով։ Մզկիթը կառուցվել է մեկ այլ մզկիթի վայրում (Ֆաթմը հանըմի մզկիթ), որը ավերվել էր հրդեհի ժամանակ։ Ըստ ավանդույթի, մզկիթը անվանում են կառուցողի անունով, բայց քանի որ Մահմուդ I-ը մահացավ, նրա հաջորդը՝ Օսման III-ը այն անվանեց Նուրուօսմանիե (թուրքերեն՝ Nur-u Osmani — Օսմանի սուրբ լույս)։ Անվանումը նաև կապում են Ալ Նուրի սուրահից բերված տողի հետ՝ «Ալլահ, երկնքին և երկրին տուր լույս» (թուրքերեն՝ Allah, göklerin ve yerin nurudur)։ Մեջբերումը առկա է նաև մզկիթի գմբեթին։
Ավանդույթից մյուս շեղումը համարվում է մզկիթի արտաքին պատերի զարդարանքները, որոնք ձևավորում են մինարեթների գագաթները։ Մզկիթի ամենամեծ գմբեթը տեղակայված է չորս կամարների վրա, որոնք, ընդհանուր առմամբ, ունեն 32 պատուհաններ։ Մզկիթը ունի 174 պատուհան, որոնք շարված են 5 շարքով։ Լուսամուտները նույնպես զարդարված են բարոկկո ոճով։ Միհրաբը նույնպես տարբերվում է իր դասական տիպից և ծածկված է կիսագմբեթով։ Միակ տարրը, որը համահունչ է մզկիթների դասական տարբերակին, մզկիթի գմբեթի ներքին տեսքն, որի վրա առկա են Ղուրանից մեջբերումներ։
Համալիրը բաղկացած է մզկիթից, մեդրեսեից, իմարեթից (ճաշարան), Օսման III սուլթանի մոր վալիդե սուլթան Շեհսուվար Սուլթանի թյուրբեից, օսմանյան ձեռագրերի գրադարանից, որոնք գրված են օսմաներեն, արաբերեն և պարսկերեն, ինչպես նաև շատրվանից, որը գտնվում է Գրանդ բազարի մուտքի մոտ։


== Ծանոթագրություններ ==


== Արտաքին հղումներ ==
Նուրուօսմանիե մզկիթը Archived 2007-09-28 at the Wayback Machine.
Мечеть Нуросмание на WikiMAPIA
Աստերոիդների ցանկ (127801-127900)

Աստերոիդների ցանկ (127701-127800)  • Աստերոիդների ցանկ  • Աստերոիդների ցանկ (127901-128000)
 Աստերոիդների ցանկ (127701-127800)  • Աստերոիդների ցանկ  • Աստերոիդների ցանկ (127901-128000)
Երազանք (այլ կիրառումներ)

Երազանք, կարող է վերաբերել՝

Երազանք - բաղձալի ապագայի երևակայական պատկեր, որտեղ իրենց արտահայտությունն են գտնում մարդու ցանկությունները
Երազանք - արհեստական լիճ Երևան քաղաքում
Outre-Mer 1ère

Outre-Mer 1ère, Ֆրանսիայի անդրծովյան տարածքների հանրային հեռուստա- և ռադիո ցանց։


== Հեռուստաալիքներ ըստ տարածքների ==
Guadeloupe 1ère (ռադիո 1937/ հեռուստաալիք1964) Գվադելուպա
Guyane 1ère (1951/1967) Ֆրանսիական Գվիանա
Martinique 1ère (1937/1964) Մարտինիկա
Mayotte 1ère (1961/1986) Մայոտա
Nouvelle-Calédonie 1ère (1937/1965) Նոր Կալեդոնիա
Polynésie 1ère (1949/1965) Ֆրանսիական Պոլինեզիա
Réunion 1ère (1929/1964) Ռեյունյոն
Saint-Pierre et Miquelon 1ère (1930/1967) Սեն Պիեռ և Միքելոն
Wallis et Futuna 1ère (1979/1986) Վալլիս և Ֆուտունա


== Տես նաև ==
France 2
France 3
France 4
France 5
France Ô


== Արտաքին հղումներ ==
Պաշտոնական կայք (Ֆրանսերեն)
France Télévisions կայք (Ֆրանսերեն)
Ֆրայշթաթ (Վերին Պֆալց)

Ֆրայշթաթ (գերմ.՝ Freystadt), կոմունա Գերմանիայում, Բավարիա երկրամասում։
Ենթարկվում է Վերին Պֆալց օկրուգին։ Գտնվում է Նոյմարկտ Վերին Պֆալցի շրջանում։ Բնակչությունը կազմում է 8523 մարդ (2010 թվականի դեկտեմբերի 31-ի տվյալներով) ։ Տարածքը 131,18 կմ² է։ Պաշտոնական կոդը՝ 09 3 73 112։


== Ծանոթագրություններ ==


== Արտաքին հղումներ ==
Պաշտոնական կայք
Թանգարանային գիշեր

Թանգարանային գիշեր (անգլ.՝ Night of Museums, The Long Night of Museums), մշակութային միջոցառում, որի ընթացքում թանգարաններն ու մշակութային հաստատությունները համագործակցելով՝ բաց են մնում մինչև ուշ գիշեր իրենց նոր պոտենցիալ այցելուներին ներկայանալու համար։ Այցելուներին տրվում է ընդհանուր մուտքի անցագիր, որն ներառում է բոլոր այցելությունները, ինչպես նաև տարածքում կոմպլեմենտար հասարակական տրանսպորտից օգտվելու հնարավորություն։
Առաջին անգամ երկար թանգարանային գիշերը (գերմ.՝ Lange Nacht der Museen) տեղի է ունեցել Բեռլինում 1997 թվականին։Միջոցառումը լավ է ընդունվել, իսկ մասնակից հաստատությունների թիվը կտրուկ աճել է, միջոցառումը տարածվել է Եվրոպայի ավելի քան 120 այլ քաղաքներում, ինչպես նաև Արգենտինայում և Ֆիլիպիններում։


== Պատմություն ==
Ներկայիս ամբողջ գիշեր տեղի ունեցող փառատոները սկսվել են մի քանի քաղաքներից։ Առաջին երկար թանգարանների գիշերը տեղի է ունեցել Բեռլինում 1997 թվականին, որին մասնակցել են տասնյակ հաստատություններ և ցուցահանդեսներ։ Այնուհետև մասնակից քաղաքների թիվը հասել է 125-ի՝ 2005 թվականի հունվարի գիշերը ունենալով ավելի քան 150000 այցելու։ Փարիզի քաղաքապետ Բերտրան Դելանոեին այս միտքը գրավեց 2002 թվականին, և այն տարածվեց մշակույթում ավելի լայն մասշտաբով՝ ներառելով կատարողական արվեստ, և Nuit Blanche (Սպիտակ գիշերներ և տարբեր նման անուններ) անվան ներքո տարածվեց ամբողջ աշխարհով։


=== Եվրոպա ===
Lange Nacht der Museen Բեռլինում, ինչպես նաև Գերմանիայի այլ քաղաքներում, այդ թվում Քյոլնում Մայնի Ֆրանկֆուրտում, Շտուտգարտում, Դյուսելդորֆում, Մյունխենում, Համբուրգում, Կասելում և Հայդելբերգում/Մանհայմում/Լուդվիգսհաֆեն ամ Ռեինում
Nuit Blanche Փարիզում և La Nuit des Musées Ֆրանսիայում
Museumnacht event, Ամստերդամում, Նիդերլանդներ
Coordinated long nights Ավստրիայում, Իտալիայում, Լիխտենշտեյնում, կազմակերպում է ORF
Շվեյցարիայում թանգարանային գիշերները տեղի են ունեցել Բազելում, Բեռնում, Լյուցեռնում, Սանկ Գալլենում, Ցյուրիխում։ Nuit des musées կազմակերպվում են Լոզանում, Ֆրիբուրգում և Ժնևում
Noc Muzeów կազմակերպվում են Լեհաստանում, որտեղ առաջին միջոցառումը տեղի է ունեցել Պոզնանում՝ Պոզնանի ազգային թանգարանում, այժմ շուրջ 150 քաղաքներում
Múzeumok Éjszakája Բուդապեշտում, Հունգարիայում
"Թանգարանների և պատկերասրահների գիշեր" Բուլղարիայում
Museums at Night Միացյալ Թագավորությունում
La nit dels museus Բարսելոնայում
Noć muzeja Խորվաթիայում, 2005
Pražská muzejní noc Պրահայում, Չեխիայում
Ночь музеев Ռուսաստանում
Noaptea muzeelor Ռումինիայում,
Noć muzeja Սերբիայում 2005 թվականից
Muzeju nakts Լատվիայում, 2005 թվականից
Թանգարանային գիշեր Հայաստանում, 2005 թվականից
Muuseumiöö Էստոնիայում, 2009 թվականից
Noc múzeí a galérií Սլովակիա
Ніч музеїв Ուկրաինա 2009 թվականից


=== Այլ ===
La Noche de los Museos in Բուենոս Այրեսում, Արգենտինայում, որտեղ առաջին անգամ տեղի է ունեցել 2004 թվականին։ 2013 թվականին միջոցառմանը մասնակցել են 189 թանգարաններ և մշակութային հաստատություններ, ունեցել են 800000 այցելուներ
Gabii sa Kabilin կամ Ժառանգության գիշեր Սեբուում, Ֆիլիպիններում, սկսվել է 2007 թվականից


== Ծանոթագրություններ ==


== Արտաքին հղումներ ==
Culture night in Dublin
Night of the Museums in Romania
Night of the Museums in Barcelona
Record Breaking Night of the Museums in Moscow Archived 2013-08-25 at the Wayback Machine.
Museum night in Serbia
Ռեզիստոր

Ռեզիստոր (անգլ.՝ resistor, լատ.՝ resistere դիմադրել), էլեկտրական շղթայի կառուցվածքային տարր (ավարտուն շինվածքի տեսքով), որի հիմնական ֆունկցիոնալ դերը հոսանքը և լարումը կարգավորելն է՝ շղթայում հոսանքին որոշակի (նոմինալ) դիմադրություն ցույց տալու ճանապարհով։ Ռադիոէլեկտրոնային սարքավորումներում ռեզիստորները հաճախ կազմում են բոլոր դետալների կեսից ավելին (մինչև 80%)։ Որոշ ռեզիստորներ կիրառում են ջերմաստիճանը չափելու համար (այդպիսի ռեզիստորներում խիստ արտահայտված է ջերմաստիճանից դիմադրության կախվածությունը) կամ որպես դիմադրություններ (որպես էտալոնային դիմադրություն՝ չափ)։ Արդյունաբերության թողարկած ռեզիստորները տարբերվում են դիմադրության արժեքով, դիմադրության նոմինալ արժեքների թույլատրելի շեղումով (0,25-25%) և ցրվող հզորությամբ (0,01-150 վտ)։
Ռեզիստորի դիմադրությունը նշված է լինում նրա իրանի վրա կամ թվային արտահայտությամբ կամ կոդավորված ձևով։ Կախված նյութից, որից պատրաստված է ռեզիստորի հոսանքահաղորդ մասը, տարբերում են մետաղական, ածխային, խեցեղեն և այլ ռեզիստորներ։ Փոշուց, խոնավությունից և արտաքին մեխանիկական վնասվածքներից պաշտպանելու համար դրանք ծածկում են ապակե էմալով կամ որևէ այլ կարծր նյութով։ Գոյություն ունեն ինչպես հաստատուն, այնպես էլ փոփոխական դիմադրություններով ռեզիստորներ։
Ռեոստատների գործողությունը հիմնված է հաղորդչի դիմադրության՝ հաղորդչի երկարությունից ունեցած կախվածության վրա։ Ռեոստատների կառուցվածքը հնարավորություն է տալիս փոխել այն տեղամասի երկարությունը, որով հոսանք է անցնում։ Այդ երկարության մեծացման դեպքում ռեոստատի դիմադրությունն աճում է, փոքրացման դեպքում՝ նվազում։
Բալենի մանրապտուղ

Բալենի մանրապտուղ  (լատ.՝ Cerasus microcarpa), մինչև 1.5-2 մ բարևրությամբ թուփ է։


== Կենսաբանական նկարագիր ==
Տերևները էլիպսաձև են, ձվաձև կամ հակառակ ձվաձև։ Ծաղիկները սպիտակ են կամ բաց վարդագույն։ Պտուղները գնդաձև են, սև, թթու։ Ծաղկում է մայիսին, պտուղները հասունանում է հունիսին։


== Տարածվածություն ==
Տարածված է Կովկասում, Միջին Ասիայում, Իրանում։ Մեր հանրապետությունում հանդիպում է Արարատյան գոգավորություններում և Մեղրիում՝ ատորին, հազվադեպ, միջին լեռնային գոտիների չոր, քարքարոտ լեռնալանջերին։ Մասնակցում է լեռնա-չորասեր բուսական խմավորումների կազմավորմանը։ Չորադիացկուն է, աչքի է ընկնում նաև բավարար ցրտադիմացկունությամբ։ Առաջացնում է առատ մացառներ, որի շնորհիվ պիտանի է թեք լանջերի անտառապատման մեջ օգտագործելու համար։


== Գրականություն ==
Ծառագիտություն, Ժ. Հ. Վարդանյան
Գելմեզ (Սղերդի գավառ)

Անվան այլ կիրառումների համար տե՛ս՝ Գելմեզ (այլ կիրառումներ)Գելմեզ, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Նուրփաշի Կուլաև

Նուրփաշի Աբուրկաշևիչ Կուլաև (հոկտեմբերի 28, 1980(1980-10-28), Էնգենոյ, Նոժայ-Յուրտովսկի շրջան, Չեչենա-ինգուշական ԻԽՍՀ, ՌԽՖՍՀ, ԽՍՀՄ), չեչեն ահաբեկիչ։ Կուլաևը միակ ահաբեկիչն է, որը ողջ է մնացել և ձերբակալվել Բեսլանի ահաբեկչական հարձակման ժամանակ։ Դատապարտվել է ցմահ ազատազրկման։


== Նուրփաշի Կուլաևի գործը ==

Կուլաևը 2004 թվականի սեպտեմբերի 1-ին եղել է Բեսլանի թիվ 1 դպրոցը գրաված ահաբեկչական խմբի կազմում։ Սեպտեմբերի 3-ին դպրոցում տեղի են ունեցել պայթյուններ, որի արդյունքում փրկված պատանդները սկսել են այս ու այն կողմ վազել, իսկ դաշնային ուժերը սկսել են գրոհը։ Կուլաևը փորձել է խառնվել պատանդներին՝ ճաշարանի մուտքի մոտ, որտեղ պատուհանից հանված են եղել ճաղերը, սակայն ձերբակալվել է։
Ակտիվորեն համագործակցել է հետաքննչական մարմինների հետ՝ ահաբեկչության իրական պատճառների բացահայտման գործում։ Կուլաևի գործը առանձին է քննվել, իսկ 2005 թվականի մայիսի 17-ին կանգնել է դատարանի առաջ։ 2006 թվականի մայիսի 26-ին Հյուսիսային Օսեթիայի բարձրագույն դատարանը Կուլաևին մեղավոր է ճանաչել մի քանի հոդվածներով, ներառյալ ահաբեկչություն, գերիների պատանդառություն, երկու և ավելի մարդկանց սպանություն, զենքի անօրինական պատրաստում և իրավապահ մարմինների աշխատակիցների կյանքի նկատմամբ ոտնձգություն։ Կուլաևը դատապարտվեց մահապատժի, բայց քանի որ Ռուսաստանում արգելվել էր մահապատժի կիրառումը, Կուլաևը դատապարտվեց ցմահ ազատազրկման։ Կուլաևը բացակայել է ՌԴ Գերագույն դատարանի կողմից՝ իր դատավճռի վերաբերյալ բողոքների լսումներին, ինչը որոշ մարդկանց մոտ կարծիք է ստեղծել, որ Կուլաևը ողջ չէ, սակայն Դատավճիռների իրագործման դաշնային ծառայությունը հերքեց այս հիպոթեզը։
Կուլաևը իր պատիժը սկսել է կրել Վոլոգդայի մարզի Օգնիննի կղզու բանտում, այնուհետ տեղափոխվել է դեպի Բևեռային բու բանտ, որը նախատեսված է ցմահ ազատազրկման դատապարտված հանցագործների համար։ Բանտը գտնվում է Յամալ-Նենեցյան ինքնավար օկրուգի Պրիուրալսկի շրջանի Խարպ գյուղում։ Այստեղ Կուլաևը միևնույն խցում նստել է սերիական մարդասպան Ալեքսանդր Պիչուշկինի հետ։ Տեղափոխվել է ուրիշ խուց, երբ Պիչուշկինը սպառնացել է, որ կսպանի նրան։


== Մեկնաբանություն ==


== Ծանոթագրություններ ==


== Արտաքին հղումներ ==
Приговор Верховного суда Северной Осетии по делу Нурпаши Кулаева
RT հեռուստաընկերության վավերագրական ֆիլմ «Письма террористу». 2014 год.
(4560) Կլուչևսկի

(4560) Կլուչևսկի (անգլ.՝ Klyuchevskij), աստերոիդ աստերոիդների հիմնական գոտում։ Հայտնաբերվել է 1976 թվականի դեկտեմբերի 16-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,999588 ա. մ., առավելագույնը մոտենում է 2,8395 ա. մ. հեռավորության վրա և հեռանում 3,1596 ա. մ.։ Արեգակի շուրջ մեկ ամբողջական պտույտ է կատարում 1897,54 երկրային օրվա ընթացքում, իր ուղեծրով շարժվելով միջինում 0,189719 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4560) Կլուչևսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պիննի (գյուղ, Միսսո շրջան)

Պիննի (էստ․՝ Põnni), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քիլիսա (այլ կիրառումներ)

Քիլիսա, կարող է վերաբերել՝

Քիլիսա - գյուղ ՀՀ Լոռու մարզում
Քիլիսա - գյուղ Արևմտյան Հայաստանում՝ Վանի վիլայեթի Խոշաբի գավառում։
The Old Fashioned Way (երգ)

"The Old Fashioned Way" (Հին ձևով), ֆրանսահայ աշխարհահռչակ երգիչ Շառլ Ազնավուրի  Les plaisirs démodés երգի անգլերեն տարբերակը։


== Հակիրճ տեղեկատվություն ==
The Old Fashioned Way երգը որպես սինգլ 1973 թվականին թողարկվել է Barclay Records-ի կողմից և  կարճ ժամանակում դարձել հիթ՝Նիդերլանդներում (չարթերում զբաղեցրել է 5-րդ տեղը), Բելգիայում և Մեծ Բրիտանիայում(բրիտանական չարթերում տասնհինգ շաբաթ անընդմեջ զբաղեցրել է բարձր տեղեր)։
Ստորև ներկայացված է երգի տեքստի ֆրանսերեն բնագիրը և դրա անգլերեն տարբերակը.
Dans le bruit familier de la boîte à  la mode 
Aux lueurs psychédéliques au curieux décorum 
Nous découvrons assis sur des chaises incommodes 
Les derniers disques pop, poussés au maximum
C'est là  qu'on s'est connu parmi ceux de notre âge 
Toi vêtue en Indienne et moi en col Mao 
Nous revenons depuis comme en pèlerinage 
Danser dans la fumée à  couper au couteau
Viens découvrons toi et moi les plaisirs démodés 
Ton cœur contre mon cœur malgré les rythmes fous 
Je veux sentir mon corps par ton corps épousé 
Dansons joue contre joue 
Dansons joue contre joue
Viens noyée dans la cohue, mais dissociés du bruit 
Comme si sur la Terre il n'y avait que nous 
Glissons les yeux mi-clos jusqu'au bout de la nuit 
Dansons joue contre joue.
Dance in the Old Fashioned Way, won't you stay in my arms ?
Just melt against my skin and let me feel your heart,
Don't let the music win by dancing far apart.
Come close where you belong, let's hear our secret song.
Dance in the Old Fashioned Way, won't you stay in my arms ?
And we'll discover highs we never knew before,
If we just close our eyes and dance around the floor.
That gay old fashioned way that makes me love you more.
Dance in the Old Fashioned Way, won't you stay in my arms ?
And we'll discover highs we never knew before,
If we just close our eyes and dance around the floor.
That gay old fashioned way that makes me love you more.
https://www.letssingit.com/charles-aznavour-lyrics-the-old-fashioned-way-les-plaisirs-d%C3%A9mod%C3%A9s-n13gvh7
LetsSingIt - The Internet Lyrics Database


== Այլ կատարողներ ==
Ֆրեդ Ասթեր (Fred Astaire)
Մանտովանի նվագախումբ (Mantovani Orchestra)
Պաուլա Քլարք (Petula Clark)
Շիրլի Բասսի (Shirley Bassey)
Հելեն Ռեդի (Helen Reddy)


== Որպես կինոնկարների սաունդթրեք ==
Լայն փակված աչքեր (Eyes Wide Shut) (1999 թ.) (performed by Victor Silvester Orchestra)
Ջեք Սփաններ (Jake Spanner, Private Eye) (1989 թ.) (TV)
Պուպրիկներով շոու (The Muppet Show), Դրվագ #1.9 (1976 թ.)
Տասը փոքրիկ հնդկացիներ (Ten Little Indians) (1974 թ.)


== Սկավառակագրություն ==
Charles Aznavour - 40 chansons d'or (ալբոմ, 1996 թ.)


== Ծանոթագրություններ ==


== Արտաքին հղումներ ==
Aznavour at IMDB
charles-aznavour/greatest-golden-hits/ Greatest Golden Hits by Charles Aznavour on MSN Music(չաշխատող հղում)
Մարիա Զանկովեցկայա

Մարիա Կոնստանտինի Զանկովեցկայա (իսկական ազգանունը՝ Ադասովսկայա, ուկրաիներեն՝ Заньковецька Марія Костянтинівна, հուլիսի 23 (օգոստոսի 4), 1854, Zanky, Նեժինսկի գավառակ, Չեռնիգովի նահանգ, Ռուսական կայսրություն - հոկտեմբերի 4, 1934(1934-10-04), Կիև, Ուկրաինական ԽՍՀ, ԽՍՀՄ), ուկրաինացի խորհրդային դերասանուհի, թատերական գործիչ, Ուկրաինայի Խորհրդային Սոցալիստական Հանրապետության ժողովրդական արտիստուհի (1922)։
1907 թվականին Ն․ Սադովսկու հետ հիմնել է Կիևի առաջին ուկրաինական թատրոնը։ Ղեկավարել է Նեժինի ժողովրդական թատրոնը, մասնակցել Կիևում ժողովրդական թատրոնի կազմակերպմանը (1918, այժմ՝ Լվովի Մ․ Զանկովեցկայայի անվանում ուկրաինական դրամատիկական թատրոն)։


== Ծանոթագրություններ ==


== Գրականություն ==
М. К. Заньковецька, [Київ - Xapkiв], 1937;
Чаговець В., Mapiя Заньковецька на шляхах життя i творчостi, Київ, 1949;
Дурилiн С. М., Mapiя Заньковецька, Київ, 1955.
Պենթլինգ

Պենթլինգ (գերմ.՝ Pentling), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 6279 մարդ (դեկտեմբերի 31, 2010 թվական)։ Զբաղեցնում է 32,64 կմ² մակերես տարածք։ Պաշտոնական կոդ՝ 09 3 75 180։


== Ծանոթագրություններ ==


== Արտաքին հղումներ ==
Պաշտոնական կայք
Ազատ Մանուկյան (այլ կիրառումներ)

Ազատ Մանուկյան անունը կարող է վերաբերել հետևյալ անձանց.

Ազատ Մինասի Մանուկյան (1878-1958), հայ խորհրդային կոմպոզիտոր, մանկավարժ և խմբավար։
Ազատ Արտաշեսի Մանուկյան (1937), հայ լուսանկարիչ, ֆոտոլրագրող։
Մետաղաբերություն

Մետաղաբերություն, մետաղային հանքավայրերի և հանքաերևակումների առկայությունը որոշակի շրջաններում կամ երկրաբանական գոյացումներում (ապարներում, հաստվածքներում, շերտախմբերում)։ Առաջին դեպքում տերմինն օգտագործվում է, երբ խոսքը վերաբերում է որևէ տարածքի, օրինակ, Ուրալի, Կենտրոնական Ղազախստանի, Փոքր Կովկասի մետաղաբերությանը, իսկ երկրորդ դեպքում՝ եթե նկատի ունեն ինտրուզիվների, նստվածքային ապարների, տեկտոնական զոնաների մետաղաբերությունը։ Հանքային նյութի կուտակումը սովորաբար տեղի է ունենում մագմատիկ հալոցքի ներդրման, օջախից ջրային և գազաջրային լուծույթների, գազերի անջատման ու գործունեության հետևանքով։ Հանքաբեր լուծույթների առաջացումը և հանքավայրերի ձևավորման համար անհրաժեշտ մետաղային միացությունների կուտակումն ընթանում է երկրաբանական և ֆիզիկաքիմիական բարենպաստ պայմաններում։
Մոգիլյով Կուրեն

Մոգիլյով Կուրեն (ուկրաիներեն՝ Могилів Курінь), գյուղ Ուկրաինայի Կիրովոգրադի մարզի Ալեքսանդրովկայի շրջանում։
2001 թվականի տվյալներով Մոգիլյով Կուրեն գյուղում բնակվում էր 56 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջորջ Չապմըն

Ջորջ Չապմըն (Chapman 1559[…], Հարթֆորշիր, Անգլիա և Hitchin, North Hertfordshire, Հարթֆորշիր, Անգլիա - մայիսի 12, 1634(1634-05-12) կամ 1634, Լոնդոն, Անգլիայի թագավորություն), անգլիացի բանաստեղծ և դրամատուրգ։
Ավարտել է Օքսֆորդի համալսարանը։ Չապմընի ստեղծագործությունը պատկանում է ուշ Վերածննդի շրջանին։ Հեղինակը մերթ փորձում է կյանքի կոչել XVI դարի 90-ական թվականների չափածո կատակերգությունը («Բարեկիրթ դռնապանը», «Մսյո դ’Օլիվ», հրատարակվել է 1606 թվականին), մերթ էլ Բ․ Ջոնսոնին հետևելով, գրում է ժամանակի բարքերը մերկացնող կենցաղային կատակերգություններ («Զավեշտական օրվա բերկրանքը», 1599, «Բոլորը հիմարացած», 1605)։ Չապմընի «Հե՜յ, դեպի արևելք» (Զ․ Մարստոնի և Ջոնսոնի հետ, հրատարակվել է 1605 թ.) առավել հայտնի կատակերգությունը քաղաքական երգիծանքի տարրեր է պարունակում։ Չապմընի ողբերգությունները վերադարձ են դեպի նախաշեքսպիրյան դրաման ռոմանտիկ, պաթետիկայով հանդերձ («Բյուսի դ’Ամբուա», հրատարակվել է 1607, «Շառլի՝ Բիրոնի դքսի դավադրությունն ու ողբերգությունը», մաս 1—2, հրատարակվել է 1608 թ.), դրանց հերոսներն աներեր են ընդունում հանգամանքների ճակատագրական զուգադիպությունը («Կեսարն ու Պոմպեոսը», հրատարակվել է 1631 թ.)։ Թարգմանել է Հոմերոսին, Հեսիոդոսին, Դ․ Ցուվենալիսին, ավարտել է Ք․ Մառլոյի «Հերոն և Լեանդրը» (1598) պոեմը։


== Ծանոթագրություններ ==
Hey Jude

«Hey Jude», բրիտանական The Beatles խմբի երգը, որը գրվել է Փոլ ՄաքՔարթնիի և Ջոն Լենոնի կողմից։ Քվեարկության արդյունքում երգը ճանաչվել է բրիտանացիների կողից ամենասիրվածը The Beatles-ի երգերից։ Բառերը գրել է ՄաքՔարթնին, մխիթարելու համար Ջոնի Լենոնի որդուն՝ Ջուլիան Լենոնին ծնողների ամուսնալուծության ժամանակ։


== Ստեղծման պատմությունը ==
Փոլը գրել է այն 1968-ի հունիսին, երբ իր Աստոն Մարտինով գնում էր Ուեյբրիջ, որպեսզի հանդիպի Սինտիա Լենոնին և նրա որդուն։ Ճանապարհին նա սկսում է մտածել իրենց կյանքում տեղի ունեցած փոփոխությունների և այն օրերի մասին, երբ նա Լենոնի հետ նրա տանն էր գրում երգեր։


== Երգի ձայնագրությունը ==
The Beatles-ի անդամները սկսել են աշխատել «Hey Jude»-ի վրա 1968 թվականի հուլիսի 29-ին։ Փոլ ՄաքՔարթնին երգում էր և նվագում դաշնամուր, Ջոն Լենոնը՝ ակուստիկ կիթառ, Ջորջ Հարիսոնը՝ էլեկտրակիթառ, իսկ Ռինգո Սթարը՝ հարվածային գործիքներ։ Նրանք ձայնագրում են վեց դուբլ, որոնք բոլորն էլ ավելի կարճ էին վերջնական տարբերակից։ Այդ վեցից մեկը կարելի է լսել «Anthology 3» ալբոմում։
Հուլիսի 30-ին The Beatles-ը «Թրիդենթ» ստուդիայում չորս դուբլ է ձայնագրում, իսկ հաջորդ օրը ավարտում է ձայնագրությունը։ ՄաքՔարթնին ավելացնում է բաս և վոկալ, The Beatles-ի մյուս անդամները երգում են բեք վոկալ։ Այնուհետև 36 գործիքից բաղկացած նվագախումբը երկար վերջերգ է նվագում։ Դասական երաժիշտներին առաջարկում են կրկնակի վճարել, եթե նրանք ծափ տան և երգեն «նա-նա-նա-նա»։ Բոլորը երջանիկ էին մասնակցություն ունենալու, առավել ևս կրկնակի վճարի համար, սակայն գտնվում է մի դժգոհ անձ, ով լքում է ստուդիան այս խոսքերով. «Ես չեմ պատրաստվում ծափ տալ և երգել ՄաքՔարթնիի այս հիմար երգը։»

Չնայած այդ ժամանակ The Beatles-ը արդեն դադարել էր համերգային գործունեությունը, և «Hey Jude»-ը երբեք կենդանի չի կատարել, այդ երգի հանդիսավոր ավարտը կատարյալ էր հանրային կատարման համար, և Փոլ ՄաքՔարթնին ավելի ուշ այն դարձնում է իր շոուների հիմնական համարը։


== Հիթ-շքերթներ ==


== Հետաքրքիր փաստեր ==
Փոլ ՄաքՔարթնին երգը կատարել է 2012-ի Ամառային Օլիմպիական խաղերի բացման արարողությանը Լոնդոնում։
«Hey Jude»-ը հիշատակվում է Սթիվեն Քինգի «Հրաձիգը» վեպում։
Երկրորդ րոպեի 58-րդ վայրկյանին կարելի է լսել Փոլ ՄաքՔարթնիի «Oh! F*cking hell!» բառերը, որոնք ասվել են սխալ նվագած ակորդի պատճառով։ Երգը ցանկանում էին կրկին ձայնագրել, սակայն Ջոն Լենոնը պնդում է, որ այդ խոսքերը պարզապես խլացվեն։
Այս երգի պատվին է դրվել դերասան Ջուդ Լոուի անունը։
Երգի անունն է ստացել բրիտանական «Takin over the Asylum» սերիալի սերիաներից մեկը։


== Ծանոթագրություններ ==


== Արտաքին հղումներ ==
 "Hey Jude"
«HEY JUDE (Legal Title), BMI Work #562357»։ BMI (չաշխատող հղում)
Էդուարդ I-ի դղյակներն ու ամրոցները հնագույն Գվինեդ թագավորությունում

էդուարդ I-ի դղյակներն ու ամրոցները հնագույն Գվինեդ թագավորությունում ,  Էդուարդ I-ի (1272—1307 թվականներ) կառավարման ժամանակաշրջանից լավ պահպանված ամրություններ են։ Տեղակայված են Գվինեդի թագավորության տարածքում՝ հյուսիսային Ուելսում։ Էդուարդ I-ի ամրոցներն ու դղյակները 1986 թվականին ընդգրկվել են Մեծ Բրիտանիայում ՅՈւՆԵՍԿՕ-ի համաշխարհային ժառանգության օբյեկտների ցանկում։


== Նկարագրություն ==
Համաշարհային ժառանգության այս կառույցները իրենց մեջ ներառում են Բոմարիս և Հարլեք դղյակները, ինչպես նաև Կարնարվոն և Կոնվի ամրոցները։ Բոլոր ամրոցները միասին կազմում են մեկ միասնական ոճային ամբողջություն, որոնք իրենից ներկայացնում են միջին դարերի զինվորական ճարտարապետական կառույց։ Դղյակները կառուցել է պալատի գլխավոր զինվորական ճարտարապետ Ջեյմսը՝ Սենտ Ջորջից։


=== Կարնարվոն ամրոց ===
Համարվել է թագավորի նստավայրը հյուսիսային Ուելսում, որտեղ տեղակայված է եղել նաև երկրի կառավարությունը։ Ամրոցի նշանակությունը մեծացավ այն ժամանակ, երբ 1284 թվականին այնեղ ծնվել է Էդուարդ I-ի որդին։ Ամրոցը առավել հայտնի դարձավ 1969 թվականին արքայազն Չարլզի ինվեստիտուրայի ժամանակ։ ։


=== Կոնվի ամրոց ===

Կառուցվել է 1283-1287 թվականներին։ Այն իր մեջ  ներառում է 2 կախովի և 8 վիթխարի հրանոթային աշտարակ։ Կոնվիի քաղաքային պատերը` 1,2 կմ երկարությամբ, տեղակայված են ամրոցի հյուսիսային և արևելյան կողմերում։ Հանդիսանում է Եվրոպայում ամենալավ պահպանված այս տիպի կառույցներից մեկը։ 21 հրանոթային աշտարակները և 3 դարպասները համանդիսանում են այս պատերի մի մասը։
Հարլեք ամրոցը ունի ոչ մեծ ներքին բակ և համակենտրոն նախագիծ։ Ամրոցում գերակշռում են 2 աշտարակներով վիթխարի դարպասները և 4 շրջանաձև, անկյունային աշտարակները։ Ամրոցը կառուցվել է 1283-1289 թվականներին։ Դիմացել է քառամյա շրջափակմանը, որը սկսել էր Օուայն Գլինդուրի` 1404 թվականին կողմից։
Բոմարիս ամրոցը  էդվարդ I-ի վերջին  ամենամեծ, ամրություններից է։ Շինարարությունը սկսվել էր 1295 թվականին։ Չնայած նրան, որ ամրոցի կառուցումը ավարտված չէ, այնուամենայնիվ այն համարվում է համակենտրոն պլանավորման վառ օրինակ։


== Տարածքի պահպանությունը ==
Բոմարիս և Հարլեք ամրոցները իրենցից ներկայացնում են 13-րդ դարի ճարտարապետության յուրահատուկ գլուխգործոց։ Կազմված են կրկնակի պատերից և ունեն համակենտրոն պլանավորում, ինչը համապասխանում է համաշխարհային ժառանգության  առաջին աստիճանի ցանկում ընդգրկվելու համար։ Իսկ այն հաստատված փաստը,որ այս ամրոցների շարքը եղել է թագավորական նստավայր, համապատասխաում է ընդգրկվածության երրորդ աստիճանին։ Ամրոցների շինարարությունը տևեց մինչև 1330-ական թվականները։

Ամրոցների և նրա հարակից կառույցների կառավարմամբ զբաղվում է Cadw ընկերությունը, որը հանդիսանում է Ուելսի կառավարության պատմական տարածքներով զբաղվող վարչություն, որի առաջադրանքը հանդիսանում է երկրի պատմական հուշարձանների պաշտպանությունն ու մուտքի թույտվության կազմակերպումը՝ պատմական կառույցների, տարածքների, հնագույն հուշարձանների, ինչպես նաև ծովի հատակի
հնագիտությունը։


== Տես նաև ==
Կարնարվոն (ամրոց)
Հարլեք (ամրոց)
Բոմարիս դղյակ


== Ծանոթագրություններ ==
Թամթա Վաչուտյան

ԹԱԹՈՒՆ ՎԱՉՈՒՏՅԱՆ (ծննդյան և մահվան թվականներն անհայտ են), Խաչենի իշխանատոհմի իշխանուհի, Քուրդ Բ Վաչուտյանի և Խուանդ խաթունի դուստր։


== Գործունեությունը ==
Գործել է 14-րդ դարի առաջին կեսին։ Հայրը՝ Արարատյան կողմնակալության կողմնակալ-հրամանատար Քուրդ Բ Վաչուտյանը նորացրել է խնամիական կապը Խաչենի, Ականի, Հանդաբերդի, Ծարի տիրակալների հետ դստերը՝ Թաթունին կնության տալով Դոփի՝ Զաքարե Բ և Իվանե Ա Զաքարյանների քրոջ ծոռ, Խաչենի, Ականի, Հանդաբերդի, Ծարի գահակալ իշխանաց-իշխան Հասան Գ-ի որդի Հասան Դ-ին։ Աչքի է ընկել որպես իր դարի մեծահարուստ բարերարներից մեկը։ Հայրենի տիրույթներում Թաթունը նվիրատվություններ է կատարել Դադի վանքին։


== Գրականություն ==
Տիգրան Հայազն, Տիկնայք փափկասուն Հայոց աշխարհի։ Երևան, 2005 թ., էջ 58-59։
(2782) Լեոնիդաս

(2782) Լեոնիդաս (անգլ.՝ Leonidas), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,680583 ա. մ., առավելագույնը մոտենում է 2,0874 ա. մ. հեռավորության վրա և հեռանում 3,2738 ա. մ.։ Արեգակի շուրջ մեկ ամբողջական պտույտ է կատարում 1603,03 երկրային օրվա ընթացքում, իր ուղեծրով շարժվելով միջինում 0,224574 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2782) Լեոնիդաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Cartoon Network

Cartoon Network, ամերիկյան մասնավոր հեռուստաալիք՝ մանկական ժանրի, պատկանում է Time Warner հեռուստաընկերությանը։ Հանդիասանում է Time Warner-ի ամենապահաջնված հեռուստատեսություններից մեկը։ Արտադրել է սերիան նման Powerpuff Girls և Արկածային ժամանակ։
Նուրուլլայի մզկիթ

Նուրուլլայի մզկիթ (թաթ.՝ Нурулла мәчете, «Сенная» и «Седьмая соборная мечеть»), պաշտամունքային շինություն, կառուցված Կազանի պատմական Հին Թաթարական ավանի Խոտի շուկայի կենտրոնում, Մոսկովյան փողոցում, 1845-1849  թվականներին ճարտարապետ Ա. Ի. Պեսկեի կողմից, առևտրական խորհրդատուներ Յունուսով եղբայրների,  Իբրահիմի (1806-1886 թթ.) և Իսահակի (1810-1884 թթ.) աջակցությամբ և նրանց հոր, առաջին գիլդիայի առևտրական Գուբայդուլլա Յունուսովի     (1776-1849 թթ.) կտակած միջոցներով։ Նախագծի հեղինակն է Ա. Կ. Լոմանը։


== Ճարտարապետություն ==
Մզկիթը  երկհարկանի է, ունի գմբեթավոր դահլիճ և հարավային մուտքի կողմից եռահարկ գլանաձև մինարե։ Մզկիթի նկարազարդումները նման են միջնադարյան Վոլգյան Բուլղարիայի և Մերձավոր Արևելքի համանման շինությունների նախշազարդերին։


== Պատմություն ==
1890-1908 թվականների իմամ-խաթիբի պարտականությունները կատարել է հայտնի հասարակական և քաղաքական գործիչ «Ազատ» թերթի հրատարակիչ Գաբդուլլա Աբդուլքարիմովիչ Ապանաևը։
Մզկիթը փակվում է 1929 թվականի նոյեմբերի 16-ին Թաթարստանի ինքնավար հանրապետության կենտգործկոմի որոշմամբ, իսկ մինարեթը ապամոնտաժվում է։ Մինչև 1992 թվականը մզկիթը օգտագործվում էր, որպես բնակարան և գրասենյակ։  Թաթարական ԱԽՍՀ նախարարների խորհրդի 23.01.1981 թվականի  № 601 որոշմամբ մզկիթը  ճանաչվել է որպես  ճարտարապետան հուշարձան։
1992 թվականին մզկիթն անվանափոխվեց «Նուրուլլա» և վերադարձվեց հավատացյալներին։ 1990-1995 թվականներին վերակառուցվել է  Ռ. Վ. Բիլալովի կողմից, միաժամանակ վերականգնվել է նաև մինարեթը։


== Պատկերասրահ ==

		


== Ծանոթագրություններ ==


== Արտաքին հղումներ ==
Мечеть «Нурулла» на портале «Мечети России»
Այրշիրյան տավարի ցեղ

Այրիշյան տավարի ցեղ (անգլ.՝ Ayrshire cattle), կաթնատու տավարի ցեղ։
Առաջացել է 18-րդ դարում, Շոտլանդիայի Այր կոմսությունում, տեղական տավարը հոլանդական և շորթհոռնյան ցեղերով բարելավելու միջոցով։
Այրիշյան տավարի ցեղը ցածրահասակ է, ունի ամուր ոսկրակազմ, խոր և լայն կրծքավանդակ, թեթև գլուխ՝ քնարաձև եղջույրներով։ Գույնը՝ կարմիր և խայտաբղետ, սպիտակ երանգով։ Ցուլերի կենդանի քաշը 650—750 կգ է, կովերինը՝ 450—500 կգ, կաթնատվությունը՝ 3500—4000 կգ (բարձրակիթներինը՝ 8000 կգ, ռեկորդայինը՝ 10000 կգ), կաթի յուղայնությունը՝ 3,8—4%:
Բուծվում է Ֆինլանդիայում, Ռուսաստանյում, Միացյալ Նահանգներում և այլուր։
Ակտիվ հզորություն

Ակտիվ հզորություն, ակնթարթային հզորության միջին արժեքը փոփոխական հոսանքի մեկ պարբերության ընթացքում։ Չափվում է վատտմետրով։
Սինուսոիդալ հոսանքի ակտիվ հզորությունը կախված է Ս լարման և I հոսանքի գործող արժեքներից և դրանց փուլերի տեղաշարժման φ անկյունից՝ P=UIcosφ։ Ակտիվ հզորությունը կարելի է արտահայտել նաև P I2r Ս2g տեսքով (r – ակտիվ դիմադրություն, g–ակտիվ հաղորդականություն)։ Շղթայի S թվացող հզորության հետ ակտիվ հզորությունը կապված է P=Scosφ առնչությամբ։
Կոմոդո (ազգային պարկ)

Կոմոդո ազգային պարկ (Taman Nasional Komodo), գտնվում է սահմանամերձ շրջանում՝ գտնվում է Ինդոնեզիայի Արևմտյան և Արևելյան Փոքր Զոնդի կղզիների մեջտեղում։
Այն ներառում է երեք խոշոր կղզիներ (Կոմոդո, Պադար և Ռինչա) և ավելի քան 26 փոքր կղզիներ, ինչպես նաև Սապե, Լինտախ, Սումբա նեղուցները, ընդհանուր մակերեսով 1733 կմ² (603 կմ²)։
Ազգային պարկը ընտրվել է որպես բնության յոթ նոր հրաշալիքներից մեկը։


== Ծանոթագրություններ ==


== Արտաքին հղումներ ==
Ազգային պարկի պաշտոնական կայք Archived 2007-02-05 at the Wayback Machine.
Պռինգի (գյուղ, Վիիմսի շրջան)

Անվան այլ կիրառումների համար տե՛ս՝ ՊռինգիՊռինգի (էստ․՝ Pringi), գյուղ Էստոնիայի Հարյումաա նահանգի Վիիմսի շրջանում։
2011 թվականի տվյալներով գյուղում բնակվում էր 984 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բարուխ Բլամբերգ

Բարուխ Սամուել Բլամբերգ (անգլ.՝ Baruch Samuel Blumberg, հուլիսի 28, 1925(1925-07-28)[…], Բրուքլին, Նյու Յորք, Նյու Յորք, ԱՄՆ - ապրիլի 5, 2011(2011-04-05)[…], Մաունթին Վյու, Սանտա Կլարա շրջան, Կալիֆոռնիա, ԱՄՆ), ամերիկացի բժիշկ և գիտնական, 1976 թվականին Կարլտոն Հայդուզեկի հետ ֆիզիոլոգիայի և բժշկության գծով Նոբելյան մրցանակի դափնեկիր՝ հեպատիտ B վիրուսի հայտնաբերման և հեպատիտ Բ-ի բուժման ոլորտում հետազոտության համար։ 2005 թվականից Ամերիկյան փիլիսոփայական միավորման նախագահ։
ԱՄՆ գիտությունների ազգային ակադեմիայի անդամ է (1975)։


== Կենսագրություն ==
Ծնվել է Բրուքլինում, Ռուսաստանից գաղթած հրեա փաստաբան Մեեր Բլումբերգի և Իդա Սիմոնովայի ընտանիքում։ Ուսումն սկսել է Ֆլեթբուշի ուղղափառ եշիվում, սովորել է կարդալ և գրել հին եբրայերենով, ուսումնասիրել հրեաական կրոնական տեքստերը։ Այդ դպրոցում միաժամանակ սովորել է մեկ այլ Նոբելյան մրցանակակիր Էրիկ Կանդելը։
1940-ական թվականների սկզբին ուսումը շարունակել է Ֆար Ռոքուեյ դպրոցում, որն ավարտել են այնպիսի հայտնի գիտնականներ, ինչպիսիք են Բերտոն Ռիխտերը և Ռիչարդ Ֆեյնմանը։
Դպրոցից հետո ԱՄՆ նավատորմում եղել Երկրորդ համաշխարհային պատերազմի մասնակից։
1945 թվականին գերազանց ավարտել է Շենենկթադի (Նյու Յորք) Յունիոն քոլեջը։
Կոլումբիայի համալսարան ընդունվելուց հետո նա սովորել է Կոլումբիայի բժշկա-վիրաբուժական քոլեջում (Columbia's College of Physicians and Surgeons) և 1951 թվականին ստացել բժշկության դոկտորի աստիճան։
Հետագա չորս տարիների ընթացքում նա զբաղվել է ինտերնատուրայում և հետագայում վերապատրաստվել Columbia Presbyterian Medical Center-ում։ Այնուհետև նա շարունակել է ուսումը՝ զբաղվելով Օքսֆորդի Բալլիոլ քոլեջի կենսաքիմիայով, որտեղ 1957 թվականին ստացել է կենսաքիմիայի գծով փիլիսոփայության դոկտորի աստիճան։
Սկսած 1950-ական թվականներից Բլումբերգը շրջել է աշխարհի շատ երկրներում՝ հավաքելով մարդու արյան նմուշներ նրանց արյան մեջ փոփոխության տարբերությունների հարցն ուսումնասիրելու նպատակով՝ կենտրոնանալով այն բանի վրա, թե ինչու են որոշ մարդիկ հիվանդանում որոշակի պայմաններում, իսկ մյուսները՝ ոչ։ 1964 թվականին դեղնախտի ուսումնասիրության ժամանակ նա ավստրալիացի աբորիգենի արյան մեջ հայտնաբերել է հեպատիտ Բ-ի մակերեսային անտիգեն։
1977 թվականից եղել է Փենսիլվանիայի համալսարանի պրոֆեսոր։ 1989-1994 թվականներին եղել է Օքսֆորդի Բալլիոլ քոլեջի գիտնական։ 1994 թվականին եղել է Ամերիկյան արվեստի և գիտությունների ակադեմիայի անդամ։
1999-2002 թվականներին եղել է «NASA Astrobiology Institute»-ի տնօրենը։ Նա մինչև 2004 թվականը աշխատել է ՆԱՍԱ-ի տարբեր պաշտոններում։ 1986 թվականից եղել է Ամերիկյան փիլիսոփայական ընկերության անդամն, իսկ 2005 թվականից՝ նախագահը։


== Հետաքրքիր փաստեր ==
Առողջապահության համաշխարհային կազմակերպության (ԱՀԿ) կողմից Բարուխ Բլամբերգի ծննդյան օրը՝ հուլիսի 28-ը, հաստատվել է որպես հեպատիտի դեմ պայքարի միջազգային օր (World Hepatitis Day)։


== Ծանոթագրություններ ==


== Արտաքին հղումներ ==
Информация с сайта Нобелевского комитета (անգլ.)
Бламберг (Blumberg), Барух на сайте n-t.ru Archived 2005-12-17 at the Wayback Machine.
ԿՈՆԿԱԿԱՖ-ի ոսկե գավաթ 2007 (ընտրական մրցաշար)

2007 թ. ԿՈՆԿԱԿԱՖ-ի ոսկե գավաթի եզրափակիչ մրցաշարին մասնակցելու իրավունք ավտոմատ կերպով ստացան մրցաշարի կազմակերպիչ և գործող չեմպիոն  Միացյալ Նահանգները,  Մեքսիկան և  Կանադան։ Կենտրոնամերիկյան զոնայում հինգ ուղեգրեր խաղարկվեցին UNCAF-ի ազգերի գավաթի 2007 թ. խաղարկության արդյունքներով։ Կարիբյան զոնայում չորս ուղեգրեր խաղարկվեցին կարիբյան գավաթի 2007 թ. խաղարկության արդյունքներով։


=== UNCAF-ի ազգերի գավաթ 2007 ===

Մրցաշարի արդյունքներով  Կոստա Ռիկան,  Պանաման,  Հոնդուրասը,  Գվատեմալան և  Սալվադորը ձեռք բերեցին եզրափակիչ մրցաշարի ուղեգրեր։


=== Կարիբյան գավաթ 2007 ===

Մրցաշարի արդյունքներով  Հայիթին,  Տրինիդադ և Տոբագոն,  Կուբան և  Գվադելուպան ձեռք բերեցին եզրափակիչ մրցաշարի ուղեգրեր։


=== Նայիր նաև ===
ԿՈՆԿԱԿԱՖ-ի ոսկե գավաթ 2007


=== Հղումներ ===
2007 թ. ԿՈՆԿԱԿԱՖ-ի ոսկե գավաթի ընտրական մրցաշարը (RSSSF-ի արխիվ 1, 2)
Aigle Azur

Aigle Azur Ֆրանսիական նախկին ավիաընկերություն, իրականացրել է ուղևորատար թռիչքներ Եվրոպայում և Հյուսիսային Աֆրիկայում։ Հիմնված է Շառլ դե Գոլ օդանավակայանում, Փարիզում։ Ավիաընկերությունը հիմնականում չվերթներ է իրականացրել Ֆրանսիայից Ալժիր, Մալի, Թունիս, Պորտուգալիա և Մոսկվա։ 2012 թվականի հուլիսի 27-ին ավիաընկերությունը նոր չվերթ է իրականացրել Փարիզից դեպի Վնուկովո։ 2019 թվականի սեպտոմբերի 5-ից ավիաընկերությունը որոշել է դադարեցնել բոլոր թռիչքները ընկերության ֆինանսական խնդիրների պատճառով։ Ընկերությունը պաշտոնապես լուծարվել է առևտրային դատարանի որոշմամբ 2019 թվականի սեպտեմբերի 27-ին։


== Չվերթ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2012-07-31 at the Wayback Machine.
E3 AF

«E3 AF», անգլիացի ռեփեր Դիզի Ռասկալի յոթերորդ ստուդիական ալբոմը։ Այն թողարկվել է 2020 թվականի հոկտեմբերի 30-ին՝ Դիրթի Սթենքի և Island Records-ի կողմից։


== Նախապատմություն ==
«E3 AF»-ը Ռասկալի առաջին լիամետրաժ ալբոմն է՝ սկսած 2017 թվականի Raskit-ից։
Ռասկալը ալբոմի մասին 2020 թվականի օգոստոսի 19-ին Ինստագրամում հայտարարել է.

«Ես վերջին 3 տարիներն անցկացրել եմ պարտվելով և գտել ինձ երաժշտության մեջ ու անթերի բան եմ պատրաստել։ Ես այս ալբոմը քեզ համար եմ պատրաստել։ Ես ուզում եմ, որ դու այն լսես տանը, քո մեքենայում կամ որտեղ ուզում ես, բայց ես քեզ ուզում եմ այն ամբողջ ընթացքում լսելու համար, և ավելի լավ է ունենաս բաս... Հյուր կատարողները խելառ են, և ես չեկա երգելու։ Խնդրեմ»։
Ալբոմի վերնագիրը վերաբերում է Արևելյան Լոնդոնի Բոու քաղաքի թաղամասի E3 փոստային ինդեքսին, որտեղ նա մեծացել է։ 
Ալբոմի թողարկումից առաջ, Ռասկալը պետք է ելույթ ունենար Վիլիի, Մ. Հունչոյի և The Streets-ի հետ Utilita Live-ում` Drive In-ից։ Մի շարք համերգներ (պետք է գտնվեին սոցիալական հեռավորության վրա) չեղարկվել են Լեսթերում` COVID-19-ի նոր սահմանափակումներ ընդունելու պատճառով։


== Թողարկում և աջակցություն ==
Ալբոմը հայտարարվել է 2020 թվականի օգոստոսի 19-ին` գլխավոր սինգլի թողարկմանը զուգընթաց։ Սկզբնապես ալբոմի թողարկման մասին հայտարարվել է հոկտեմբերի 9-ին, բայց հետագայում հետաձգվել է մինչև հոկտեմբերի 30-ը։


== Ընդունում ==


== Ընդունելություն ==


=== Սինգլներ ===
«E3 AF»-ին նախորդել է երեք սինգլ։ Չիփի մասնակցությամբ «L.L.L.L. (Love Life Live Large)» գլխավոր սինգլը թողարկվել է 2020 թվականի օգոստոսի 20-ին։ Երկրորդ սինգլը՝ «Act Like You Know», որին մասնակցել է Սմոք Բոյսը, թողարկվել է 2020 թվականի սեպտեմբերի 10-ին։ Երրորդ և վերջին սինգլը՝ «Body Loose», որը օրինակել է Architechs-ի 2000 հիթերից «Body Groove»-ին, թողարկվել է 2020 թվականի հոկտեմբերի 2-ին։


== Երգացանկ ==


== Անձնակազմ ==


== Հիթ-շքերթներ ==


== Ծանոթագրություններ ==
Միջերկրածովյան խաղեր

Միջերկրածովյան խաղեր (անգլ.՝ Mediterranean Games), տարածաշրջանային բազմասպորտ մրցություններ, որին մասնակցում են Միջերկրական ծովի ափին գտնվող երկրները։ Խաղերի անցկացման գաղափարը ի հայտ է եկել 1948 թվականին և հավանության արժանացել ՄՕԿ-ի կողմից։ Առաջին միջերկրածովյան խաղերը տեղի են ունեցել 1951 թվականին Եգիպտոսի Ալեքսանդրիա քաղաքում։ Մրցությունը անց էր կացվում 13 սպորտաձևերում, որին մասնակցում էին 10 երկրների 734 աթլետներ։ Այդ ժամանակվանից յուրաքանչյուր 4 տարին մեկ անց են կացվում միջերկրածովյան խաղերը։ 1951 թվականից 1991 թվականներին խաղերն անց էին կացվում ամառային օլիմպիական խաղերի նախորդ տարին։ Սկսած 1993 թվականից միջերկրածովյան խաղերը սկսեցին անցկացվել ամառային օլիմպիական խաղերի հաջորդող տարին։ 1955 թվականին երկրորդ միջերկրածովյան խաղերի ժամանակ Բարսելոնայում որոշվել է ստեղծել կոմիտե, որը կզբաղվի խաղերի անցկացմամբ։ Այսպես, 1961 թվականին ստեղծվել է «Միջերկրածովյան խաղերի միջազգային կոմիտեն» (ֆր.՝ Comité international des Jeux méditerranéens), որի կենտրոնակայանը գտնվում է Աթենքում։ Խաղերի կազմակերպման գործընթացով զբաղվում են ՄՕԿ-ը, Միջերկրածովյան խաղերին կոմիտեն և հյուրընկալ երկրի օլիմպիական կոմիտեն։ Մրցության լոգոն իրենից ներկայացնում է երեք օղակ կապույտ ֆոնի վրա։ Օղակները խորհրդաշնում են Եվրոպան, Ասիան և Աֆրիկան։ Օղակների և կապույտ ֆոնի հատման վայրը ալիքաձև է, ինչը խորհրդանշում է Միջերկրական ծովը։ Այս լոգոն օգտագործվում է 1979 թվականից։ Խաղերի ողջ պատմության ընթացքում լավագույն արդյունքները ցուցաբերել են Իտալիայի և Ֆրանսիայի հավաքականները։ Բոլոր քաղաքները, որոնք ընդունել են միջերկրածովյան խաղերը` բացառությամբ Կասաբլանկայի, գտնվում են Միջերկրական ծովի ափին։


== Խաղերի մասնակիցներ ==

Միջերկրածովյան խաղերին չի մասնակցում Իսրայելը, որը բացառվել է արաբական երկրների ճնշման ներքո։ Խաղերին մասնակցում են դեպի Միջերկրական ծով մուտք չունեցող Սերբիան, Մակեդոնիան, Սան Մարինոն և Անդորրան։ Որոշ երկրներ, որոնք ուղղակի մուտք չունեն Միջերկրական ծով նույնպես մասնակցության հայտ են ներկայացրել, ինչպես օրինակ Բուլղարիան, Պորտուգալիան և արաբական մի շարք երկրներ։
2013 թվականի միջերկրածովյան խաղերին մասնակցել են 24 երկրների մարզիկներ`

Աֆրիկա
Ալժիր, Մարոկկո, Եգիպտոս, Լիբիա և Թունիս։
Ասիա
Լիբանան, Սիրիա և Թուրքիա։
Եվրպոա
Ալբանիա, Անդորրա, Բոսնիա և Հերցեգովինա, Խորվաթիա, Ֆրանսիա, Հունաստան, Իտալիա, Մակեդոնիա, Մալթա, Մոնակո, Մոնտենեգրո, Սան Մարինո, Սերբիա, Սլովենիա, Իսպանիա և Կիպրոս։


== Մրցություններ ==


== Սպորտաձևեր ==
Միջերկրածովյան խաղերի ժամանակ մարզիկները միմյանց հետ մրցում են հետևյալ սպորտաձևերում`


== Մրցությունների ողջ պատմության մեդալային հաշվարկը (1951–2013) ==


== Ծանոթագրություններ ==


== Արտաքին հղումներ ==
Մարկոմիր

Մարկոմիր (լատ.՝ Marcomer), ֆրանկների առաջնորդ, որն ապրել է 4-րդ դարում։ Ըստ «Ֆրանկների պատմություն» (լատ.՝ Liber Historiae Francorum) գրքի՝ նա եղել է Պրիամի տղան և Ֆարամոնդի հայրը։
Համաձայն Գրիգոր Տուրցիի՝ 388 թվականին ֆրանկները Մարկոմիրի, Գենոբավդի և Սունոնի գլխավորությամբ անցան Հռոմեական կայսրության սահմանները և շարժվեցին դեպի հռոմեական Գերմանիա և Բելգիկա։ Նրանք այդ ճանապարհին ավերում էին ամեն ինչ։ Այդ շարժի ժամանակ նրանք վախ ներշնչեցին Քյոլնի բնակիչներին։ Երբ այդ մասին հայտնի դարձավ Թրիրում, Նանինի և Քվինտինի գեներալները, որոնց Մագն Մաքսիմը հանձնել էր իր մանկահասակ տղային և Գալիայի պաշտպանությունը, հավաքենին բանակը և եկան Քյոլն։ Ֆրանկները մինչ այդ արդեն հասցրել էին թալանել քաղաքը և ավարով հեռանալ Ռեյն՝ թողնելով Գալիայում խոշոր ջոկատ, որը պատրաստ էր նորից սկսել ավերածություններ անել։ Հռոմեացիներին հաջողվեց ջախջախել այդ ջոկատը, սակայն Ռեյն ուղարկված արշավախումբն այդպես էլ հաջողություն չունեցավ։


== Ծանոթագրություններ ==


== Աղբյուրներ ==
Gregory of Tours, Historia Francorum, Book II, paragraph 9.(անգլ.)
Claudian, Loeb Classical Library, On Stilicho's Consulship (translation Platnauer)
Edward James, The Franks(անգլ.)


== Գրականություն ==
Григорий Турский: История франков
Книга истории франков
Օստիա

Օստիա (ֆր.՝ Hostiaz) համայնք Ֆրանսիայի Ռոն Ալպեր մարզի Սեն Ռամբեր ան Բյուժե կանտոնում (Բելլե շրջան)։ 


== Աշխարհագրություն ==
Բնակավայրն ընկած է Փարիզից մոտավորապես 410 կմ և Բուրկ ան Բրեսից 45 կմ հարավ-արևելք, Լիոնից՝  60 կմ հյուսիս։


== Կլիմա ==
Կլիման կիսամայրցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 82 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 39 մարդկանցից 26-ը տնտեսապես ակտիվ են եղել, 13-ը՝ պասիվ (ակտիվության ցուցանիշը` 66,7% է, 1999 թվականին՝ 57,1%)։ 26 ակտիվ բնակիչներից աշխատել են 24-ը (16 տղամարդ, 8 կին), գործազուրկ է եղել 2 մարդ (1 տղամարդ և 1 կին)։ 13 պասիվներից 0 հոգի եղել են աշակերտ կամ ուսանող, 7-ը՝ թոշակառու, 6 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Остья» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-05-20 
«Остья» (ֆրանսերեն)։ cassini.ehess.fr։ Վերցված է 2014-05-20